|  |
| --- |
| № исх: 16-10/260 дз от: 19.02.2024№ вх: 913//16-10/260дз/ДС-534 от: 20.02.2024 |

**Қазақстан Республикасы**

**Парламенті Мәжілісінің**

**Депутаттарына**

(тізім бойынша)

*2024 жылғы 18 қаңтардағы*

*№ ДС-534 сауалға*

**Құрметті депутаттар!**

Қазақстан Республикасы Ұлттық Олимпиадалық комитетіне қатысты депутаттық сауалды қарап, келесіні хабарлаймын.

*Париждегі жазғы Олимпиада ойындарының алдындағы лицензиялық спорттық турнирлерге кәсіби спортшыларды апару мәселесіне қатысты.*

Дене шынықтыру және спорт туралы Қазақстан Республикасының Заңына *(бұдан әрі – Заң)* сәйкес Қазақстан Республикасындағы дене шынықтыру және спорт саласындағы мемлекеттік саясаты барлық жеке адамдар үшін дене шынықтырумен және спортпен айналысу теңдігі және олардың жалпыға бірдей қолжетімділігі негізінде жүргізіледі.

ХХХІ жазғы Олимпиада ойындары *(бұдан әрі – Олимпиада ойындары)*
2024 жылдың 26 шілде және 11 тамыз аралығында Париж қаласында өтеді. Олимпиада ойындарының бағдарламасында 32 спорт түрі енген*.* Қазақстанның құрамасы 20 спорт түрінен қатысуды жоспарлап отыр.

Бүгінгі таңда, еліміздің спортшыларымен 19 лицензияға қол жеткізілді, сонымен қатар ойындарға қатысуға ең ықтимал үміткерлер құрамы құрылды. Бұл құрамда 79 спортшы ұсынылды. Олимпиада ойындарының алдында құрама командалар 5 лицензиялық Әлем чемпионатында, 7 Азия чемпионатында,
16 Әлемдік және Азиялық біліктілік турнирлерінде, 50-ден астам Әлемдік рейтингтік турнирлерге қатысуды жоспарлап отыр.

Осыған орай, ауылдан шыққан, көкірегінде намысы бар патриот, кәсіби спортшыларды апару туралы ұсынысыңызды қолдаймыз.

*Спорт саласындағы жемқорлық пен сыбайластық, таныс-тамырлықты түбімен жою мәселесіне қатысты.*

Мемлекет басшысы ХІХ жазғы Азия ойындарының жүлдегерлерімен кездесу қорытындысы бойынша спорт федерацияларының қызметіне тексеру жүргізуді тапсырды.

Осыған орай, Қазақстан Республикасының Туризм және спорт министрлігі және Қазақстан Республикасы Сыбайлас жемқорлыққа қарсы іс-қимыл агенттігі арасында (бұдан әрі - Агенттік) 2023 жылдың 19 қазанында № 268 «Сыбайлас жемқорлық тәуекелдеріне сыртқы талдау жүргізу туралы» бірлескен бұйрық *(бұдан әрі – Бұйрық)* бекітілді.

2023 жылдың қазан айынан бастап Бұйрыққа сәйкес спорт саласы бойынша сыбайлас жемқорлық тәуекелдеріне сыртқы талдау жұмыстары жүргізілуде. Талдау шеңберінде, Агенттік Спортты қолдау қорының, федерациялардың, өңірлердегі Дене шынықтыру және спорт басқармаларының, Спорт және дене шынықтыру істері комитетіне және Министрлікке бағынысты ұйымдардың қаржыландырылуы бойынша тексеріс жүргізуде.

Сонымен қатар, Бас прокуратураның бастамасымен Үкімет Қаржы министрлігіне және мүдделі мемлекеттік органдарға Спорт федерацияларының мемлекеттік бюджет қаражатын пайдалануының заңдылығын тексеруді тапсырды.

Мәселені жүйелі шешу үшін Үкімет спорт федерацияларының қызметін трансформациялау көзделген Заң[[1]](#footnote-1) жобасын әзірлеп, Қазақстан Республикасының Парламенті Мәжілісіне жолдады.

Ұлттық олимпиада комитетінің басшылық құрамы бойынша мәселе ағымдағы жылдың 26 ақпанында Қазақстан Республикасы Ұлттық Олимпиадалық комитетінің отырысында талқылау жоспарланып отыр.

 **Т. Дүйсенова**

*Орынд.: Рахимова А.*

*тел.: 74-53-47*

Тізім

1. Е. Бапи
2. А. Құспан
1. «Қазақстан Республикасының кейбір заңнамалық актілеріне дене шынықтыру және спорт мәселелері бойынша өзгерістер мен толықтырулар енгізу, сондай-ақ нормалардың артық (шамадан тыс) заңнамалық регламенттелуін алып тастау туралы» [↑](#footnote-ref-1)